Inħoss hena ġewwiena u ċertu ottimżmu meta niskopri poeta ieħor , l- aktar fost il- ġenerazzjoni żagħżugħa . Din id- darba mess lil Adrian Camilleri , u għandu saħansitra blog fejn wieħed jista' jaqra l- versi tiegħu : Qalli li m' huwiex ċert jekk jistax isejjaħ dawk tiegħu versi . Dan huwa żgur sinjal pożittiv ta' umiltà , virtù xejn komuni fil- gżejjer tagħna llum . Jiena serraħtlu rasu u għedtlu li bosta mill- poeti stabbiliti hekk bdew ukoll . Minn hawnhekk nixtieq nagħmel il- kuraġġ lil Adrian Camilleri biex ikompli jaqra , jistudja u jikteb , imma anki lil bosta żgħażagħ bħalu li jitħajru jiktbu l- ħsibijiet tagħhom f' versi . Infakkarhom ukoll li f' Malta hemm l- Għaqda Poeti Maltin li ilha taħdem sa mill- 1975 biex tippromwovi l- poeżija b' ilsna differenti fil- gżejjer tagħna , kemm permezz tal- bosta Lejliet ta' Poeżija li ttella' , permezz tal- konkorsi nazzjonali tal- poeżija , kif ukoll permezz tar- rivista letterarja VERSI ( stabbilita fl- 1986 ) . Għal min hu interessat fl- attivitajiet tal- Għaqda Poeti Maltin jista' jikteb fl- e - mail ghpm @ hotmail . com jew iżur is- sit www . ghpm . netfirms . com jew jara l- blog Xi jgħid dwaru Adrian Camilleri : Skola sekondarja kont immur il- Kulleġġ ta' San Albert , il- Belt , fejn nibtet l- imħabba għal- letteratura u l- lingwa . Ili nħażżeż versi mill- 2001 , iżda b' mod kostanti mill- 2008 . Studjajt suġġetti varji u kelli diversi impjiegi , fosthom fil- qasam tat- teknoloġija tal- informazzjoni u bħala għaddas mat- turisti , filwaqt li ili mill- 2006 naħdem bħala ġurnalist . Għamilt xi żmien ukoll ngħallem it- teorija tal- mużika u l- kitarra , żewġ affarijiet għal qalbi ħafna . Fl- 2007 iggradwajt BA fil- Filosofija u l- Istorja tal- Arti Viżiva u bħalissa għaddej b' Masters fil- Filosofija , b' riċerka fl- Estetika u l- Filosofija tal- Arti . Ħafna drabi nieħu ż- żmien tiegħi biex nikteb xi ħaġa , qabel ma nippubblikaha fuq il- blog tiegħi , u , anki wara li nippubblika , ġieli anke xhur wara nibda nbiddel affarijiet 'l hemm u 'l hawn sakemm inħoss li lestejt . Xi poeżiji ta' Arian Camilleri : Aħna jiena , inti leħħa fl- imżewqa rakkonti ta' L- Bniedem qatra fil- baħar imqalleb ta' D- Dinja tikka f' mixgħela fl- immens ta' L- Ħalbija traba fil- kobor bla tarf ta' U xorta nħossu li l- ħolqien qed idur magħna . u jitla' w jinżel , iċ- ċafċif , u jitla' w jinżel ; jiġu u jmorru , il- jiem tal- ġimgħa , jiġu u jmorru bħall- istaġuni ; imorru w jiġu bħall- istaġuni u x- xemx u l- qamar ; jaħmu u jberrdu , ix- xemx u l- qamar . Waqgħet hi , mrammti ! W ' erġ ' ibni ! , qallu , w ' erġ ' ibni mrammti ! ' mma l- knaten għasfru , b' miljun ċafċifa , il- knaten għasfru . . iċ- ċafċif ġarrhom ; u ċ- ċafċif ġarrhom u baqa' r- ramel ; baqa' biss ramel għat- taħlita . Galassji w mewġ il- moħħ Ir- Ramla , fix- Xitwa , ' mma fiha jitkebbsu , ġo moħħi , għexieren ta' ljieli għaż- żiffa nitkellmu dwar kollox : is- sema , l- art , l- ilma , dwar l- ivvjaġġar bla nifs tal- kontinenti , l- evoluzzjoni , l- ħajja , w jekk hemmx milja . U mgħaġġba , fis- sema b' għajnejna , inħufu biljuni ta' kwiekeb dejjiema , jiftakru minn kollox ; u , tgħid , minjaf x' jgħidu bejniethom , f' dak il- baħar ta' stennija sakemm jaslilhom , bħalna , filgħaxija ?